
Ministru kabineta rīkojums Nr. 124
Rīgā 2024. gada 20. februārī (prot. Nr. 8 19. §)
Par nekustamā īpašuma "Jaunrēdnieki–1" Kandavas pagastā, Tukuma novadā, daļas pirkšanu  Abavas tilta pārbūves projekta īstenošanai uz valsts vietējā autoceļa V1474 "Plosti–Pūces" 0,10. km
· 1. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 9. panta pirmo daļu atļaut Satiksmes ministrijai pirkt nekustamā īpašuma "Jaunrēdnieki–1" (nekustamā īpašuma kadastra Nr. 9062 008 0036) daļu – zemes vienību (zemes vienības kadastra apzīmējums 9062 008 0272) 0,0021 ha platībā – Kandavas pagastā, Tukuma novadā, kas nepieciešama Abavas tilta pārbūves projekta īstenošanai uz valsts vietējā autoceļa V1474 "Plosti–Pūces" 0,10. km.
· 2. Satiksmes ministrijai:
· 2.1. normatīvajos aktos noteiktajā kārtībā īpašuma tiesības uz šā rīkojuma 1. punktā minētā nekustamā īpašuma daļu nostiprināt zemesgrāmatā uz valsts vārda Satiksmes ministrijas personā;
· 2.2. izdevumus, kas saistīti ar šā rīkojuma 1. punktā minētā nekustamā īpašuma daļas pirkšanu, segt no Satiksmes ministrijas budžeta programmas 23.00.00 "Valsts autoceļu fonds" apakšprogrammā 23.06.00 "Valsts autoceļu uzturēšana un atjaunošana" 2024. gadam paredzētajiem līdzekļiem;
· 2.3. izdevumus, kas saistīti ar īpašuma tiesību nostiprināšanu zemesgrāmatā, segt no Satiksmes ministrijas budžeta programmas 23.00.00 "Valsts autoceļu fonds" apakšprogrammā 23.07.00 "Valsts autoceļu pārvaldīšana" 2024. gadam paredzētajiem līdzekļiem.

